open-index/open-wikipedia-markdown huggingface dataset:
Montecelo

Como topónimo **Montecelo** pode referirse a:

;En Galiza
***Montecelo**, lugar da parroquia de Seivane de Vilarente, no concello de Abadín;
***Montecelo**, lugar da parroquia de Vilamaior da Boullosa, no concello de Baltar;
***Montecelo**, lugar da parroquia de Felmil, no concello de Begonte;
***Montecelo**, lugar da parroquia de Bergondo, no concello de Bergondo;
***Montecelo**, lugar da parroquia de Quembre, no concello de Carral;
***Montecelo**, lugar da parroquia de Oca, no concello de Coristanco;
***Montecelo**, lugar da parroquia de Crecente, no concello de Crecente;
***Montecelo**, lugar da parroquia de Seixo, no concello de Marín;
***Montecelo**, lugar da parroquia de Santa María de Melide, no concello de Melide;
***Montecelo**, lugar da parroquia de Chavaga, no concello de Monforte de Lemos;
***Montecelo**, lugar da parroquia de Lodoso, no concello de Monterroso;
***Montecelo**, lugar da parroquia de Faramontaos, no concello de Nogueira de Ramuín;
***Montecelo**, lugar da parroquia de Veiga, no concello de Ortigueira;
***Montecelo**, lugar da parroquia de San Pantaleón das Viñas, no concello de Paderne;
***Montecelo**, lugar da parroquia de Augas Santas, no concello de Palas de Rei;
***Montecelo**, lugar da parroquia de San Martiño de Corvelle, no concello da Pastoriza;
***Montecelo**, lugar da parroquia de Parderrubias, no concello de Salceda de Caselas;
***Montecelo**, lugar da parroquia de San Xurxo de Salceda, no concello de Salceda de Caselas;
***Montecelo**, lugar da parroquia de Diomondi, no concello do Saviñao;
***Montecelo**, lugar da parroquia de Reis, no concello de Teo;
***Montecelo**, lugar da parroquia de Sobradelo, no concello de Vilagarcía de Arousa;
***Montecelo**, lugar da parroquia de Galdo, no concello de Viveiro;
***O Montecelo**, lugar da parroquia de Teis, no concello de Vigo.

## Véxase tamén
### Outros artigos
***Hospital de Montecelo**, hospital na cidade de Pontevedra.
Harper Williams

**Harper Terry Williams**, nado o 25 de maio de 1971 en Bridgeport, Connecticut, é un ex xogador de baloncesto profesional estadounidense que xoga para Lobos Grises de la UAD da Liga Nacional de Baloncesto Profesional mexicana. Formado na Universidade de Massachusetts mide 2,01 metros, pesa 120 kg e xogaba na posición de pivote.

## Traxectoria 
Nacido en Bridgeport, Connecticut (Estados Unidos) o 25 de maio de 1971 é un xogador de grande experiencia que durante a súa carreira xogou para varios equipos históricos da ACB tales como o TDK Manresa, Estudiantes ou Breogán ademais de participar nas ligas grega, francesa ou italiana. Entre o seu palmarés destacan o tres títulos que conseguiu a tempada 1999-2000, cando defendía as cores do CSP Limoges galo: a liga e copa francesas e a Copa Korać. En España o seu logrou máis importante foi o proclamarse campión da Copa do Rei 1995-96 mentres militaba no TDK Manresa.

Con 2,01 metros de estatura, Williams sempre ocupou a posición de pivote e aínda que agora é un xogador sobrio e efectivo, durante a súa mocidade foi un portento físico tal como demóstrao o premio a *Xogador Máis Espectacular da liga ACB 1993-94* que lle concedeu a revista "Gigantes del Basket" cando prestaba os seus servizos no Elmar León. A tempada 2008-09 iniciouna nas filas do Cáceres 2016 da LEB Ouro, equipo ao que chegara mediada a tempada anterior na LEB Prata. Trala disputa de tan só tres xornadas é apartado do equipo por presuntos motivos disciplinarios, o que lle levou a fichar polo Lobos UAD de Durango, da LNBP mexicana.

### Clubs 
*20px|border|NCAA UMass Minutemen (1989-1993)
*20px|border|ACB Elmar León (1993–1994)
*20px|border|ACB Estudiantes Caja Postal (1994–1995)
*20px|border|ACB TDK Manresa (1995–1996)
*20px|border|ACB Estudiantes Caja Postal (1996–1997)
*20px|border|ACB León Caja España (1997–1999)
*20px|border|LNB CSP Limoges (1999–2000)
*20px|border|HEBA Panionos (2000–2001)
*20px|border|LEGA Fillattice Imola (2001–2002)
*20px|border|ACB Ricoh Manresa (2002–2005)
*20px|border|ACB Gran Canaria (2005–2006)
*20px|border|LEB Leite Río Breogán (2006–2007)
*20px|border|LEB Prata Cáceres 2016 (2007–2009)
*20px|border|LNBP Lobos Grises de la UAD (2009)
*20px|border|CBB Franca Basquetebol Clube (2009-2010)

## Palmarés 
### Clubs 
* Unha Copa Korać (2000)
* Unha Ligue Nationale de Basketball (2000)
* Unha Copa de Francia (2000)
* Unha Copa do Rei (1996)

### Individual 
* Unha vez Xogador máis espectacular da ACB (1994)
* Unha vez Máximo taponador da ACB con 46 tapóns, 1,77 por partido (2003)

## Notas 
## Véxase tamén 
### Ligazóns externas 
*Ficha en acb.com
*Ficha en feb.es
*Ficha en legabasket.it
Eduardo Sanjurjo (baloncestista)

**Eduardo Sanjurjo**, nado na Coruña o 8 de setembro de 1967, é un ex xogador profesional de baloncesto galego. Xogou tres tempadas no Club Baloncesto Breogán na máxima categoría do baloncesto estatal.

## Véxase tamén 
### Outros artigos 
*Club Baloncesto Breogán

### Ligazóns externas 
*Ficha en acb.com
*Estatísticas de Eduardo Sanjurjo
Diego Fredenandiz

**Diego Fredenandiz** ou **Diogo Fernandes** foi un nobre galego, conde de Portucale.

A mediados do século IX casou coa filla de Lucidio Vimaraniz, a condesa galega Onega Lucides. Desta relación naceu Muniadona Díaz. En 873 recibiu o título de Conde de Portucale trala morte do seu sogro.

|-
Fernando Mohedano

**Fernando Nahuel Mohedano Navarini**, nado o 16 de maio de 1983 en General Pico, é un xogador profesional de baloncesto arxentino con pasaporte español. Cunha altura de 1,94 xoga de escolta.

## Traxectoria 
* 20px|border|LNB General Pico (1999–2002)
* 20px|border|EBA Celtas de Foz (2002)
* 20px|border|ACB Leite Río Breogán (2002)
* 20px|border|EBA Celtas de Foz (2002-2003)

## Véxase tamén 
### Ligazóns externas 
*Ficha en acb.com
*Ficha en feb.es
Aaron Burckhard

**Aaron Burckhard**, nado o 14 de novembro de 1963 en Oakland (California), foi o primeiro batería da banda de grunge Nirvana. Burckhard tocou a batería no grupo ata decembro de 1987. Non estivo co grupo cando se gravou a súa primeira demo no estudio Reciprocal Recording en Seattle en 1988, pero regresou por un curto período de tempo esa primavera antes de ser substituído por Chad Channing. Posteriormente tocaría na banda Attica. Burckhard apareceu nas primeiras 5 cancións da caixa *With the Lights Out*.
Popular, democrático y científico

***Popular, democrático y científico*** é un álbum da banda viguesa Siniestro Total, editado no ano 2005. Foi gravado en Casa de Tolos, o estudio do ex-baixista da banda Segundo Grandío, coa produción do coloborador habitual da banda Joe Hardy, que tamén se encargou das tarefas de mestura e masterización no seu estudio de Houston, Texas.

## Lista de cancións
Dave Abbruzzese

**Dave Abbruzzese** (nado o 17 de maio de 1968 en Stamford, Connecticut) foi o batería de Pearl Jam de 1991 a 1994. Substituíu a Dave Krusen en 1991, pouco antes da edición do primeiro álbum da banda *Ten*, despois de ser recomendado polo batería temporal Matt Chamberlain, e tocou nos seguintes dous discos *Vs.* e *Vitalogy*. En 1994 Pearl Jam despediuno alegando *diferenzas artísticas*.

Moitos falan del como unha influencia para unha nova xeración de baterías de rock a principios dos anos 90. Trazos característicos de seu na forma de tocar de Abbruzzese son un uso forte dos *splash*, o dobre redobre, e un pé dereito rápido; Abbruzzese rexeita usar dous bombos ou pedal dobre, porén concéntrase nun bo uso do pedal sinxelo. Abbruzzese é tamén coñecido por ter un golpeo forte, o cal se reflicte no seu síndrome de túnel carpiano (co resultado de dor, debilidade ou entumecemento da man e o pulso).
Chris Vrenna

**Chris Vrenna**, nado o 23 de febreiro de 1967 en Erie, Pennsylvania, é un músico, produtor, compositor e técnico estadounidense. Foi fundador da banda electrónica Tweaker e foi batería na banda de rock industrial Nine Inch Nails de 1989 ata 1997. Na actualidade Vrenna é o teclista da banda Marilyn Manson.
Bunscoill Ghaelgagh

**Bunscoill Ghaelgagh** é unha escola de primaria cuxa lingua de instrución é a lingua manx en St John's, Illa de Man. É a única escola do mundo na que os cativos reciben as súas aulas exclusivamente en manx e que posibilita que os nenos dominen a lingua. O alumnado pode continuar a súa educación no instituto de educación secundaria Queen Elizabeth II High School en Peel, onde se ofrece a partir dos 12 anos unha materia (GCSE) en lingua manx.

## Historia 
En 1999 formouse a asociación de pais e nais *Sheshaght Ny Paarantyn*, co obxectivo de fundar unha escola na que a lingua vehicular fose a lingua manx. Naquel ano levaron a súa petición ao Departamento de Educación da Illa de Man. A escola abriu en setembro de 2001. Ao principio, tiña unha soa aula e compartía edificio co Ballacottier School en Douglas. En xaneiro de 2003 a escola foi trasladada de Ballacottier ao seu propio edificio: a antiga escola de St John's School.

A escola gañou o premio anual de *Reih Bleeaney Vanannan* en xaneiro de 2006 polos seus esforzos en preservar e promover a lingua, a cultura e o patrimonio manx. Foi presentado por Tony Brown quen era entón presidente do House of Keys (a asemblea lexislativa da illa) e presidente da Manx Heritage Foundation. Dende o 1 de setembro de 2020 forma parte do sistema de educación pública da illa de Man.

## Lingua manx 
Considérase que a escola ten éxito e que forma parte do rexurdimento da lingua manx. A escola baséase en estudos feitos en Finlandia que demostran as vantaxes dunha educación bilingüe. A investigadora Aini-Kristiina Jäppinen examinou os resultados académicos de 334 alumnos en doce escolas e comparounos cos resultados de 334 alumnos que só estudaban en finés. Ela concluíu que unha segunda lingua mellora o proceso de aprendizaxe e parece mellorar os resultados. Segundo Jäppinen, "Cando os alumnos teñen que conceptualizar e entender temas nunha lingua foránea ademais da lingua materna, axúdalles a entender relacións complexas e polifacéticas entre distintas materias".

## Notas 
## Véxase tamén 
### Ligazón externa 
* Páxina oficial
Gray's Anatomy

'''''Henry Gray's Anatomy of the Human Body'''* (*Henry Gray: Anatomía do corpo humano*), popularmente coñecida por *'''Gray's Anatomy***, é unha obra de anatomía xeralmente recoñecida como un clásico sobre anatomía humana. O libro foi primeiramente publicado co título ***Gray's Anatomy: Descriptive and Surgical''''', na Gran Bretaña, no ano de 1858. No ano seguinte foi publicado nos Estados Unidos de América. O autor do libro morreu tras a publicación da segunda edición do libro, en 1860, con 34 anos de idade. Mentres, a súa obra foi continuada por outros e o 24 de novembro de 2004 publicouse a 39ª edición.

## Orixes de "Gray's Anatomy" 
O anatomista inglés Henry Gray naceu en 1825 ou en 1827. Estudou o desenvolvemento das glándulas endócrinas e da vexiga e en 1853 foi nomeado como profesor de anatomía no St. George's Hospital Medical School en Londres. En 1855 coñeceu o seu colega Dr. Henry Vandyke Carter coa súa idea de producir un libro de anatomía para estudantes de medicina. Morreu moi novo, en 1861, soamente tres anos após a descrición da súa "Anatomy Descriptive and Surgical", á que xeracións de estudantes de medicina renomearon como simplemente "Gray's Anatomy".

## Edicións británicas e norteamericanas 
Entre 1860 e 1880 sete edicións do libro foron publicadas na Gran Bretaña, publicándose a novena edición en 1880. Nese período o desenvolvemento do texto consolídase coa primeira edición *dedicada* aos Estados Unidos, posibelmente en 1878 (a información deste feito é escasa). En canto o desenvolvemento da edición británica do texto continuou (e novas edicións británicas seguiron publicándose), tamén se publicaron diferentes edicións nos Estados Unidos.

A edición dos Estados Unidos de 1878 parece comezar unha numeración de edición 0, a pesar de que a versión británica se publicara antes. Esta "primeira" edición americana correspondía aproximadamente á oitava edición británica, con edicións posteriores con numeración consecutiva. Iso levou á existencia, por moitos anos, de dúas edicións diferentes de ''Gray's Anatomy'': a estadounidense e a británica. Este feito frecuentemente causa desentendementos e confusións, especialmente cando se fan citas ou cando se tenta adquirir unha certa edición.

## Galería de imaxes

Gray219.png|Unha ilustración da edición de 1918

Gray1100.png|Unha ilustración da edición de 1918

Henry Gray bw photo portrait.jpg|Henry Gray

## Véxase tamén
Ombreiro

250px|miniatura|Articulación do ombreiro humano. Vista traseira.
O **ombreiro** ou **ombro** é a articulación complexa entre o brazo (ou membro superior) e a cintura escapular, ou sexa, a estrutura do tórax dos vertebrados constituída pola clavícula e pola escápula.

Porén, o ombro está formado por catro articulacións separadas e por un complexo de músculos.

## Articulacións 
As articulacións son:
* a articulación glenoumeral, que consiste no encaixe da “cabeza” do úmero na cavidade glenoide da omoplata;
* a articulación acromioclavicular, que liga a clavícula á apófise acromial da escápula;
* a articulación esternoclavicular, entre a clavícula e o esterno; e
* as ligazóns da escápula cos músculos da columna torácica e cervical

## Músculos 
Os músculos que fan mover o brazo son:
* o pectoral, que empurra o brazo cara a adiante;
* o músculo trapecio, que eleva o ombro;
* o deltoide, nas costas, que empurra o brazo en dirección posterior; e
* o grande dorsal, que empurra o brazo para baixo.

Na ligazón entre o ombro e o pescozo, existe un espazo triangular entre os músculos pectoral e o deltoide, con base na clavícula – a “saboneteira” – por onde pasa a vea cefálica para se xuntar coa vea axilar.

O deltoide, cubrindo a cabeza do úmero, cun conxunto de músculos menores, e que forman a proeminencia do ombro e impiden que esta articulación se desloque (luxación).

O pectoral forma a parte anterior da axila, mentres que a posterior está formada polos músculos grande dorsal e “teres major” ou redondo maior. Os vasos sanguíneos axilares e o plexo braquial atravesa esta rexión.

## Galería de imaxes 

 Ficheiro:Gray326.png|O ombro esquerdo, as articulacións acromioclaviculares e os ligamentos da escápula.
 Ficheiro:Japanese_lady_shoulder_in_Tōkyō.jpg|Ombro feminino
 Ficheiro:Arm muscles back.png|Músculos do ombreiro

## Véxase tamén 
### Ligazóns externas 
* Instituto de Ciências Biologicas – Univ.Fed.Minas gerais – Roteiro de membro superior
Lucidio Vimaraniz

**Lucidio Vimaraniz**, finado c.922, foi un nobre galego-portugués e o segundo conde de Portucale, dende 873 ata a súa morte.

## Traxectoria 
Á morte do seu pai Vímara Pérez, o rei Afonso III confírelle o goberno do condado. Case non se sabe nada sobre o goberno de Lucidio, o que quizais indique a súa escasa participación na loita contra os mouros, que nesta zona estaba sendo protagonizada por Hermenexildo Gotérrez. 

Nun documento, chámaselle "señor dos colonos de Negrelos", sobre o que os historiadores conclúen que o conde continúa coa política colonizadora do seu pai.

Suponse que cara ao 895, Afonso III transfire o goberno do condado ao conde da recentemente conquistada Coímbra, Hermenexildo, quen capturara ao duque de Galicia rebelde Vitiza en 894. Hermenexildo gobernou Portucale ata polo menos o 7 de maio de 899, cando se emite a última carta asinada por el. Existe tamén a teoría de que o goberno do condado fose conxunto entre ámbolos condes.

Lucídio gobernou como tenente de parte do territorio de Lugo no 910, e no 911 aparece como *previsor* en Dume. Lucídio era membro da corte e como tal confirmou varias cartas reais entre o 887 e o 917.

Nunha carta de 927 firmada por Sancho I Ordóñez, Lucidio é mencionado como o antigo propietario de terras na diocese de Santiago de Compostela, pero non deixa claro se Lucidio xa estaba morto ou seguía vivo.

## Familia 
Aínda que o seu parentesco non está confirmado tódolos historiadores coinciden en que, debido ao seu pratonímico pouco común, foi o fillo de Vímara Pérez. Foron pais de:

* Tedón Lucídiz.
* Vermudo Lucídiz.
* Aloito Lucídiz, esposo de Munia Díaz.
* Rodrigo Lucídiz.
* Sueiro Lucídiz.

## Notas 
|-
Maccabi Tel Aviv

**Maccabi Tel Aviv** (en hebreo: מכבי תל אביב), a miúdo coñecido sinxelamente como *Maccabi*, é a asociación deportiva máis importante de Israel. Con sede na cidade de Tel Aviv, dispón de seccións en diferentes deportes, entre as que destacan as de baloncesto, fútbol, balonmán e voleibol. O club tamén conta con equipos de judo, natación e outras disciplinas. A máis coñecida de todas elas é a do deporte da canastra, cinco veces campioa de Europa.

## Sección de baloncesto 
O Maccabi Tel Aviv B.C., é o conxunto máis laureado do baloncesto israelí e un dos máis prestixiosos de Europa. O Maccabi baloncesto foi fundado a mediados dos anos 30 e dende entón foi o dominador absoluto do baloncesto do seu país ao gañar 48 títulos de Liga e 37 de Copa (a maio de 2010). Pero o gran prestixio do Maccabi débese, con todo, ás súas participacións nas competicións internacionais. Os "macabeos" (como son popularmente coñecidos) gañaron en cinco ocasións a Euroliga, sendo finalista noutras oito. Tamén conquistaron a Copa Intercontinental nunha ocasión.

Este conxunto de Tel Aviv é o equipo da FIBA que en máis ocasións se enfrontou a franquías da NBA ao disputar once partidos, vencendo en catro deles. En 1978, derrotou aos Washington Bullets; en 1984, aos New Jersey Nets e aos Phoenix Suns, e en 2005, aos Toronto Raptors no seu propio pavillón. Desta forma, o Maccabi converteuse no primeiro conxunto da FIBA que derrotou a un da NBA na súa propia cancha.

## Sección de fútbol 
A sección de Fútbol, o Maccabi de Tel Aviv F.C., é un do equipo máis importantes do país ao lograr 20 Ligas, 22 Copas e 2 Copas de Asia.

## Véxase tamén 
### Ligazóns externas 
* Maccabi de Tel Aviv B.C.
Fujieda

**Fujieda** (藤枝市, ふじえだし, *Fujieda-shi*) é un concello xaponés da prefectura de Shizuoka. Está situado ó leste da rexión de Tōkai, ó surdeste da rexión de Chūbu e no centro da prefectura, na zona da provincia histórica de Suruga, no centro da illa de Honshu. A súa superficie é de 194,03&nbsp;km², a poboación é de 142.066 habitantes (2009) e ten unha densidade de poboación de 732 hab./km².

O concello de Fujieda limita cos concellos de Shizuoka, Shimada e Yaizu.

## Historia 
A cidade de Fujieda foi fundada pola fusión do concello da vila de *Fujieda* e cinco concellos de aldeas o 31 de marzo de 1954.

## Cidades irmandadas 
*  Penrith (1984).

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Fujieda .
* Sitio web oficial da cidade de Fujieda .
Mutsu

**Mutsu** (むつ市, むつし, *Mutsu-shi*) é un concello xaponés da prefectura de Aomori. Está situado ó norte da rexión de Tōhoku e ó nordés da prefectura, na península de Shimokita, no norte da illa de Honshu. Ten 863,79&nbsp;km² de superficie, unha poboación de 60.772 habitantes (2009) e ten unha densidade de poboación de 70,4 hab./km².

O concello de Mutsu limita cos concellos de Sai, Ōma, Kazamaura, Higashidōri e Yokohama.

## Cidades irmandadas 
*  Aizuwakamatsu (1984).
*  Port Angeles (1995).

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Mutsu .
Patente de corso

miniatura|dereita|250px|Patente de corso francesa.
A **patente de corso** (do latín *cursus*, «carreira») era un documento entregado polos monarcas das nacións ou os alcaldes das cidades (no seu caso as corporacións municipais) polo cal o seu propietario tiña permiso da autoridade para atacar barcos e poboacións de nacións inimigas. Desta forma o propietario convertíase en parte da mariña do país ou a cidade expendedora.

As patentes de corso foron moi utilizadas na Idade Media e na Idade Moderna cando as nacións non podían custearse mariñas propias ou non o suficientemente grandes. Desta forma Francia e Inglaterra utilizáronas amplamente e España fixo uso delas moi tardiamente e en poucas ocasións. Tamén foron utilizadas polas nacións americanas durante as guerras de Independencia. Abolíronse en 1856 no Tratado de París, que deu fin á guerra de Crimea.

## Dereitos dunha patente de corso 
### Para o propietario 
* Poder utilizar os fondeadoiros e portos da nación que a outorgaba.
* Ter acceso ás vituallas e subministracións dunha forma igual ou similar ao que dispuñan as naves regulares da mariña do país en cuestión.
* Poder mostrala ao exército inimigo, en caso de ser capturado, e solicitar ser tratado como prisioneiro de guerra, en lugar de como pirata, evitando así ser colgado *«de alguna entena quizá en su propio navío»*, en palabras do poeta José de Espronceda.
* Ascender ao grao de corsario e sentirse membro da mariña real.
* Mostrala como reclamo para o recrutamento da tripulación.
[miniatura|300px|Patente de corso, asinada por [Carlos III de España|Carlos III e José de Gálvez y Gallardo, en 1779 en San Ildefonso.]]
### Para a nación ou cidade 
* Poder controlar de certo xeito ao propietario. Tanto é así que Lois XIV de Francia e outros monarcas franceses esixían fortes fianzas para evitar que os armadores obrigasen aos seus oficiais a realizar accións impropias para un membro da mariña nacional.
* Dispor dunha armada sen necesidade de investir na construción de barcos, recrutamento de tripulación, armamento etc.
* Ter dereito a parte dos beneficios obtidos.
* Poder alegar que as accións realizadas contra países contra os que non se estaba en guerra, pero aos que se lles quería fustrigar, eran obra de piratas alleos á súa vontade.

## Véxase tamén 
### Outros artigos 
* Piratería
* Corsario
Autoestrada A3

A **Autoestrada Porto-Valença** é unha vía de alta capacidade que une Porto coa fronteira con España en Valença, atravesando no seu percorrido Vila Nova de Famalicão, Braga e Ponte de Lima.

Rematouse no 1998 e é un eixo fundamental na comunicación co norte de España. A A3 comeza na circunvalación de Porto, Vía de Cintura Interna e tras deixar a A4 ó leste en Águas Santas e atravesar Santo Tirso e Vila Nova de Famalicão, chega a Braga. Dende Braga, a A3 segue até Ponte de Lima e a partir de aquí comeza a travesía da autovía pola Serra de Arga, que remata no val do Miño en Valença, onde enlaza con Galicia.

A **A3** forma parte da **E-01** e no **Plano Rodoviário Nacional 2000**, inclúese no **Itinerario Principal 1**. A súa concesionaria é Brisa e a infraestrutura é de peaxe dende Maia até Valença.

## Saídas
## Véxase tamén 
### Ligazóns externas 
*Brisa.pt Web da concesionaria.
50 maiores contribuidores da Euroliga

Os **50 maiores contribuidores da Euroliga** foron elixidos o día 3 de febreiro de 2008 en Madrid (España), con motivo da celebración do 50 aniversario da celebración da primeira Copa de Europa de Baloncesto. A lista foi confeccionada por un comité de expertos presidido polo Secretario Xeral da FIBA, Borislav Stanković e nela incluíronse aos xogadores, adestradores e árbitros que se consideraba que máis contribuíran a engrandecer á Euroliga (ou os seus equivalentes anteriores de máxima competición continental) en toda a historia da competición.

Os seleccionados, 35 xogadores, 10 adestradores e 5 árbitros, foron homenaxeados no transcurso da Final Four da Euroliga, entre os días 2 e 4 de maio de 2008.

## 35 mellores xogadores de todos os tempos da Euroliga 
*  **Serbia**: 
** Radivoj Korać (1953-69)
** Dražen Dalipagić (1971-91)
** Vlade Divac (1985-05)
** Aleksandar Đorđević (1985-05)
** Predrag Danilović (1987-00)
** Dejan Bodiroga (1990-07)
*  **Italia**: 
** Aldo Ossola (1962-80)
** Dino Meneghin (1966-94)
** Mike D'Antoni (1969-90)
** Pierluigi Marzorati (1970-91, 2006)
** Antonello Riva (1977-02)
*  **España**: 
** Emiliano Rodríguez (1958-73)
** Clifford Luyk (1958-78)
** Wayne Brabender (1965-85)
** Juan Antonio Corbalán (1971-91)
** Juan Antonio San Epifanio "Epi" (1976-95)
*  **Croacia**: 
** Krešimir Ćosić (1964-83)
** Dražen Petrović (1979-93)
** Dino Rađa (1984-03)
** Toni Kukoč (1985-06)
*  **Grecia**: 
** Nikos Galis (1975-95)
** Panagiotis Giannakis (1976-96)
** Fragiskos Alvertis (1990-09)
** Theodoros Papaloukas (1995-presente)
*  **Estados Unidos**: 
** Walter Szczerbiak (1967-84)
** Bob Morse (1968-86)
** Bob McAdoo (1969-93)
** Anthony Parker (1993-presente)
*  **Lituania**: 
** Arvydas Sabonis (1981-05)
** Šarūnas Jasikevičius (1994-presente)
*  **Rusia**: 
** Sergei Belov (1964-80)
*  **Bosnia e Hercegovina**: 
** Mirza Delibašić (1972-83)
*  **Israel**: 
** Mickey Berkowitz (1971-95)
*  **Arxentina**: 
** Emanuel "Manu" Ginóbili (1996-presente)
*  **México**: 
** Manuel "Manolo" Raga (1963-77)

## 10 mellores adestradores de todos os tempos da Euroliga 
*  **Serbia**: 
** Aleksandar "Aca" Nikolić (1954-84)
** Dušan Ivković (1978-presente)
** Božidar "Boža" Maljković (1979-presente)
** Želimir "Željko" Obradović (1991-presente)
*  **España**: 
** Pedro Ferrándiz (1957-75)
** Manuel "Lolo" Sáinz (1972-00)
*  **Rusia**: 
** Alexander Gomelsky (1954-91)
*  **Estados Unidos**: 
** Dan Peterson (1963-87)
*  **Italia**: 
** Ettore Messina (1989-presente)
*  **Israel**: 
** Pinhas "Pinis" Gershon (1992-presente)

## 5 mellores árbitros de todos os tempos da Euroliga 
*  **Bulgaria**: Artenik Arabadjian 
*  **Rusia**: Mikhail Davidov 
*  **Eslovaquia**: Lubomir Kotleba 
*  **Francia**: Yvan Mainini 
*  **Grecia**: Costas Rigas

## Notas 
## Véxase tamén 
### Ligazóns externas 
* Sitio web oficial do 50 aniversario
Face

A **face**, **faciana**, **cara** ou **rostro** é a parte frontal da cabeza, nos humanos a parte anteroinferior, desde as cellas ao queixelo; nela están incluídos cellas, ollos, nariz, fazulas, boca, labios, dentes, pel e queixelo.

Os tecidos brandos da cara expresan as emocións do individuo, pola acción dos músculos da mímica. Así mesmo, a aparencia facial é un elemento esencial da *identidade* de cada ser humano.

Sobre a dura superficie dos ósos implántanse máis de trinta pares de músculos, de diversas formas e funcións, grosos e fortes, como o maseter, outros son finos e pequenos como o que eleva a comisura labial e o que dilata a ala do nariz, entre outros.

Dos cinco órganos dos sentidos, catro están na cabeza, e máis especificamente na face; a vista, o ouvido, o olfacto e o gusto. Aínda que o quinto sentido, o tacto, tamén está amplamente representado, cunha zona de altísima sensibilidade nos beizos.

## Notas
A3

**A3** ou **A-3** pode referirse ás seguintes autoestradas:
*Autovía do Leste en España que une Madrid con Valencia.
*Autoestrada A3 en Portugal que une Porto con Valença.
*Autostrada A3 en Italia que une Nápoles coa rexión de Calabria.
*Bundesautobahn 3 en Alemaña que une Wesel con Passau.

Tamén pode referise:
*A un coche, o Audi A3.
*A unha canle de televisión Antena 3.
*A un Formato de papel, A3. 
*Ao mísil alemán A3.
Gorxa

Na anatomía dos vertebrados, a **gorxa** (do latín *gŭrga*, garganta) ou **garganta** é a parte anterior do pescozo, en fronte da columna vertebral. Anatomicamente, contén a farinxe e a larinxe, ademais doutras estruturas óseas, musculares e sanguíneas. Unha característica importante da garganta é a epiglote, unha aba que separa o esófago da traquea e evita o paso á larinxe de alimentos ou bebidas.

## Notas 
## Véxase tamén 
### Outros artigos 
* Traqueotomía
Pazo dos Deportes

O **Pazo provincial dos deportes de Lugo** é un pavillón polideportivo situado na cidade de Lugo, no barrio de Acea de Olga. Ten capacidade para 5.310 espectadores. Foi inaugurado en 1992.

## Historia 
O Pazo dos Deportes foi inaugurado o 13 de setembro de 1992 co torneo Xacobeo, no que participaron, a parte do equipo lucense, o Elosúa León, o Maccabi Tel Aviv e o Real Madrid. Na primeira semifinal que enfrontou ao Breogán de Velimir Perasović ao Real Madrid, o madrileños conseguiron a vitoria. No partido polo terceiro e cuarto posto o Breogán vencería por un punto aos macabeos.

## Instalacións 
Dedicado principalmente ao baloncesto, xa que nel bogan o Club Baloncesto Breogán e o Club Deportivo Ensino, tamén dispón de ximnasio, canchas de squash, e pistas polideportivas anexas. Tamén ten acollido encontros da primeira división da LNFS do Prone Lugo e do Barcel Euro Puebla, ademais de encontros internacionais de baloncesto de todas as categorías.

O pazo está situado no campus de Lugo da Universidade de Santiago de Compostela, motivo pola cal é ás veces chamado "pazo universitario" ou "universitario" simplemente. Conta nos arredores cunha piscina cuberta e pistas de atletismo. O aparcadoiro do recinto é tamén utilizado ás veces para a celebración de concertos ou outras actividades.

## Galería 

Ficheiro:Pazo dos Deportes de Lugo 2.jpg|Vista frontal do Pazo dende o aparcadoiro.
Ficheiro:Pazo dos Deportes de Lugo.jpg|Lateral do Pazo con parte do aparcadoiro superior.
Ficheiro:Estadio Gregorio Pérez Rivera (A Pedreira, Lugo) 2.jpg|Pistas de atletismo próximas.

## Notas 
## Véxase tamén 
### Outros artigos 
* Lista dos pavillóns de Galicia de maior capacidade
* Pavillón dos Deportes de Lugo
### Ligazóns externas 
* O Pazo na web do Breogán
Võ Văn Kiệt

**Vo Van Kiet** ,*Võ Văn Kiệt*, nado en Trung Hiep o 23 de novembro de 1922, finado en Singapur o 11 de xuño de 2008, foi un político vietnamita e Primeiro Ministro de Vietnam (en 1988 e entre 1991 e 1997).

## Biografía 
Naceu na poboación de Trung Hiep. A súa primeira dona e os seus dous fillos morreron a causa dunha bomba do exército norteamericano durante a guerra de Vietnam.

Foi admitido no Partido Comunista de Indochina en 1939. Uniuse ao Movemento Xuvenil Anti-imperialista e participou na insurrección de Nam Kỳ (Cochinchina) no distrito de Vũng Liêm.

Foi primeiro Ministro de Vietnam desde o 8 de agosto de 1991 até o 25 de setembro de 1997.
Tamén xa actuara como tal desde o 10 de marzo de 1988 até o 22 de xuño do mesmo 1988.
Atmosfera (unidade)

A **atmosfera** como unidade é a presión que exerce a atmosfera da Terra no nivel do mar, que é de 101 325 Pa. Emprégase para medir presións elevadas como a dos gases comprimidos. Esta unidade non pertence ao Sistema Internacional de Unidades e abréviase como **atm**.
Este termo refírese ao valor da presión definida como presión normal.

Actualmente a IUPAC recomenda que o uso da presión de 101 325 Pa sexa abandonado, recomendando desde 1982, o uso da actual presión padrón, definida como unha presión de 105 Pa (100 000 Pa exactamente).

## Equivalencias 
* 1 atm = 760 mmHg = 760 Torr
* 1 atm = 101 325 Pa
* 1 atm = 1,01325 bar
* 1 atm = 10,332274527999 m c.a. (metros de columna de auga)
* 1 atm = 14,69594877551 PSI

## Notas 
## Véxase tamén 
* Presión atmosférica
* Metroloxía
* Sistema Internacional de Unidades
* Sistema Anglosaxón de Unidades
* Sistema ceguesimal
Erich Przybyllok

**Erich Hugo Günther Przybyllok**, nado en Tarnowskie Góry o 30 de xuño de 1880 e finado en Colonia o 11 de setembro de 1954, foi un astrónomo alemán.

## Traxectoria 
Doutorouse en 1904 en Breslau, foi despois Axudante no observatorio astronómico de Breslau, Königsberg, Heidelberg e Bonn, de 1909 a 1910, e de 1914 a 1921 colaborador do Preußischen Geodätischen en Potsdam. Formou parte en calidade de astrónomo e de experto en xeomagnetismo na segunda expedición alemá ao Polo Sur (1911–1912) con Wilhelm Filchner. Desde 1921 impartiu docencia como Profesor na Universidade de Königsberg e dirixiu o seu observatorio ata a súa destrución en 1944. Despois da segunda guerra mundial pertenceu ao corpo docente da Universidade de Colonia.

## Véxase tamén 
### Bibliografía 
* P. Labitzke: E. Przybyllok †, *Sterne*, 23-24, 1955.

### Ligazóns externas 
* Bibliografía sobre Erich Przybyllok no Katalog der Deutschen Nationalbibliothek
Costas

As **costas** ou o **lombo** son a grande área posterior do corpo humano, erguéndose desde o alto das nádegas até a base do pescozo e os ombros. Ela constitúese na superficie oposta ao peito, sendo a súa altura definida pola columna vertebral (comunmente denominada "espiña" ou "espiña dorsal") e sendo soportada a súa largura pola caixa torácica e ombros. O canal medular pasa a través da columna vertebral e prové nervios para o resto do corpo.

Ademais da súa obvia importancia fisiolóxica, esta parte da anatomía humana tamén desenvolveu unha importancia social e artística, servindo para a arte corporal no corpo humano.

## Notas 
## Véxase tamén 
### Bibliografía 
* 

### Ligazóns externas 
* Anatomía espiñal e dor das costas 
* Anatomía espiñal
Pazo dos Deportes (homónimos)

**Pazo dos Deportes** é o nome co que se coñece popularmente ao Pazo dos Deportes de Lugo, con todo, o nome pode referirse a outros recintos deportivos:

*Pazo dos Deportes Paco Paz de Ourense.
*Pazo dos Deportes de Riazor da Coruña.
Costas (homónimos)

O termo **Costas**, en plural, pode usarse para:

*As **costas** ou o lombo, parte do corpo;
***Costas**, estilo de natación.

## Véxase tamén
### Outros artigos
Tórax

O **tórax** é a parte do corpo humano que está entre a base do pescozo e o diafragma. Contén os pulmóns, o corazón, grandes vasos sanguíneos como a arteria aorta (ascendente, arco e descendente), a vea cava inferior, a cadea ganglionar simpática de onde saen os esplácnicos, a vea ácigos maior e menor, o esófago, o conduto torácico e a súa división é o mediastino.

Ten a forma de cono truncado ou pirámide cuadrangular e a súa parede está formada polas costelas e os músculos intercostais polos lados, que se unen por diante ao óso esterno por medio das cartilaxes costais, e por detrás á columna vertebral dorsal. A función desta "caixa" é a de protexer os órganos internos de traumatismos mecánicos.

A caixa torácica ten a particularidade de ensancharse para permitir a inspiración. Ademais, o último par de costelas denomínase **flotante**, xa que só está unido ás vértebras na parte posterior. Anteriormente, este par é libre: isto permite o seu ensanchamento no embarazo.
Miguel Herrero

**Miguel Alfonso Herrero Javaloyas**, coñecido como **Míchel**, nado en Burjassot (Valencia) o 29 de xullo de 1988, é un futbolista español. Xoga de centrocampista e o seu club actual é o Getafe CF, onde está cedido polo Valencia CF.

## Traxectoria 
Formado no Burjassot CF, pasaría ao filial do Valencia CF no 2007, conseguindo debutar en 2008 na Copa do Rei contra o Portugalete marcando un gol. Ao longo da tempada 2008/2009 entrou pouco a pouco nas convocatorias de Unai Emery para xogar en Primeira División.

No verán de 2010 foi cedido polo Valencia CF ó Deportivo da Coruña. Ao finalizar a tempada volve ao club e vólveno a ceder, neste caso ao Hércules CF.

O 26 de xuño de 2012 anunciouse que se desvinculaba do Valencia CF e fichou polo Levante UD por tres tempadas.

## Notas 
## Véxase tamén 
### Ligazóns externas 
* Datos do xogador en bdfutbol.com  
* Datos do xogador en as.com
Embigo

O **embigo** é a cicatriz resultante da caída fisiolóxica (natural) do cordón umbilical, e acostuma manifestarse como unha depresión na pel.
A palabra embigo ten a súa orixe no latín *umbilīcus*, diminutivo de umbo.

O cordón umbilical restante tralo parto acostuma caer entre unha a dúas semanas despois do nacemento, formando así o embigo no bebé.

## Punto de vista médico 
Actualmente, o embigo é utilizado como vía de acceso na realización de laparoscopias e intervencións semellantes, mentres que o cordón umbilical interesa sobre todo como indicador da existencia dalgunha anomalía, xa que, se é curto ou longo de máis, pode ser orixe dalgunhas complicacións obstétricas. Por outra banda, despois do parto é conveniente revisar o cordón por dous motivos: por el circulan dúas arterias e unha vea, e se unha das arterias non está presente, ou é moi rudimentaria, pode ser un indicio dalgunha anomalía fetal. En canto á existencia de nódulos na extensión do cordón, poden indicar unha hipoxia fetal. Tales análises tamén son posíbeis por medio da fetoscopia. O cordón umbilical tamén pode ser un repositorio de células sanguíneas con gran potencial de uso en casos de, por exemplo, leucemia.

## Na cultura popular 
En Vilaoudriz (A Pontenova, Lugo) era costume atar o embigo das meniñas máis longo có dos homes por crer que así aquelas, de maiores e cando estivesen embarazadas, non presentarían hernias .

## Notas
Mamila

A **mamila** (do latín *mamilla, -ae*, diminutivo de *mamma, -ae* ‘peito’), ou popularmente **bico do peito** e **bico da teta**, é unha prominencia da mama na que se abren os condutos mamarios (ou galactóforos), por onde sae o leite na muller e nas femias dos mamíferos. No caso dos animais domésticos denomínanse **tetos**.

Comprende a unión dos condutos mamarios, a abertura para a saída do leite e a aréola, parte máis escura ao redor desta prominencia.

A aparencia das mamilas está relacionada con varios factores como a cor da pel, o tamaño das mamas, a taxa de engraxamento, a exposición ao sol, o estado emocional, a sensación de frío, a idade e a fase de lactación.

## Exploración 
Unha das formas de descubrir algún síntoma de cancro da mama é facer o autoexame, apalpándose as mamilas. Aperte suavemente a mamila de cada mama, cos dedos polgar e indicador. O aparecemento de secreción abundante ou sanguinolenta deberá ser comunicado inmediatamente a un médico.

## Mamila nos machos 
Desde a concepción e até a 14ª semana de xestación, todos os fetos humanos teñen a mesma aparencia, independentemente do sexo. Despois deste período, os fetos xeneticamente machos comezan a producir hormonas masculinas, como a testosterona. Como a femia é o punto de partida básico, até a 14ª semana, as mamilas xa están formadas.

A partir de entón, as mamilas dos machos non se desenvolven. Aínda así, algúns poden presentar unha condición denominada xinecomastia, na que se forman tecidos de graxa ao redor das mamilas, dándolles un aspecto similar ao peito feminino. Isto pode ocorrer sempre que os niveis de testosterona baixan, sexa pola toma dalgúns medicamentos, sexa por causas naturais, como o envellecemento, obesidade ou puberdade.

## *Piercings* 
Os médicos alertan o perigo de furar as mamilas para colocar *piercing*. Trátase dunha área moi sensíbel, podendo causar problemas futuros, principalmente na época da lactación. O éxito dun *piercing* na mamila obriga a algúns coidados coa operación: material biocompatíbel (Ouro, PTFE, titanio e nunca aceiro cirúrxico), nunca limpar con auga e sal como recomendan algúns "piercers" e contar cun tempo de cicatrización nunca inferior a uns 10 ou 12 meses. Dese modo é posíbel ter *piercings* nas mamilas sen maiores problemas.

## Notas 
## Véxase tamén 
### Outros artigos 
* Aréola
* Seo
* Lactación
* Mamila invertida
* Estimulación das mamilas
Economía de Tuvalu

Tuvalu é un país pequeno, formado por 9 atois de coral, densamente poboado e cun solo pobre. No tocante á **economía de Tuvalu**, o país non ten reservas minerais coñecidas, exporta poucos produtos e depende de combustible e alimentos importados. Menos de 1000 turistas por ano visitan o país. As oportunidades de traballo son poucas e o sector público é o maior empregador. Case 15% da poboación masculina traballa en barcos estranxeiros, e a remesa de divisas é unha fonte vital de recursos para a economía, tendo contribuído cuns 2 millóns de dólares o 2007.

A moeda do país é o dólar tuvalés, equivalente ó dólar australiano, cunha taxa de cambio de 1,2894 dólares tuvaleses por US$ 1.

## Notas
Apisai Ielemia

**Apisai Ielemia**, nado o 19 de agosto de 1955 e finado o 19 de novembro de 2018, foi primeiro ministro de Tuvalu entre os anos 2006 e 2010.
Noz de Adán

A **noz de Adán**, **nó da gorxa** ou **mazá de Adán**, coñecida medicamente como *prominentia laryngea*, é unha protuberancia da cartilaxe tiroide da larinxe, existente baixo o óso hioide, no pescozo humano, e un dos órganos relacionados co proceso da fala. Presenta un maior desenvolvemento nos individuos do sexo masculino, pola maior presenza de hormonas masculinas, principalmente a testosterona.

Presenta unha entalla superior facilmente palpábel, que representa a unión das dúas porcións de dita cartilaxe. O ángulo de encontro é máis agudo nos homes (90°) que nas mulleres (120º). Por debaixo continúase coa cartilaxo cricoide. Considérase que o seu desenvolvemento no home é un carácter sexual secundario masculino, produto da actividade hormonal masculina. O seu grao de desenvolvemento depende de cada individuo e producirase o ensachamento de dita zona na puberdade de maneira moi rápida, xerando o cambio da voz. Canto máis ancha sexa a dita zona, máis grave será a voz da persoa.

## Etimoloxía 
A orixe do termo estaría na pasaxe bíblica do pecado orixinal, onde Adán  comeu o "froito prohibido" despois de Evam e ficaría co carozo preso na garganta.
William Lambton

**William Lambton**, nado en 1756 e finado en Hinganghat no distrito de Wardha do estado de Maharashtra (India) o 19 de xaneiro de 1823, foi un militar, topógrafo, e xeógrafo británico. Foi Membro da Royal Society. Lambton foi o iniciador do *Gran Proxecto de Topografía Trigonométrica da India*, que comezou en 1802. Á súa morte sucedeulle o seu axudante George Everest.

## Véxase tamén 
### Ligazóns externas 
* Perfil de Lambton
George Everest

**George Everest**, nado o 4 de xullo de 1790 e finado o 1 de decembro de 1866, foi un xeógrafo e topógrafo galés, responsábel xeral da topografía da India dende o ano 1830 até 1843, concretamente de completar o estudo topográfico da sección trigonométrica ao longo do arco meridiano desde o sur da India estendéndose ao norte até Nepal, unha distancia aproximada de 2.400 quilómetros. O traballo comezárao William Lambton en 1802 e foi finalizado case a finais do século XIX.

## Véxase tamén 
### Ligazóns externas 
* Fotografía de Sir George Everest na súa casa e labortorio, en Mussoorie, India
Prometeo (lúa)

:*Non confundir co asteroide chamado 1809 Prometheus.*

**Prometeo** (en grego *Προμηθέας*) é unha lúa interior de Saturno. Foi descuberta en outubro de 1980 (algúns días antes do 25 de outubro) a partir de imaxes tomadas pola sonda *Voyager 1*, e foi designada provisionalmente coma '***. A finais de 1985 recibiu o nome oficial de Prometeo, un Titán da mitoloxía grega. Tamén é coñecida coma ***'.

Esta pequena lúa é extremadamente alongada, cunhas dimensións de 119 x 87 x 61 kms. Ten varias cristas, vales e un bo número de cráteres que poden acadar 20 kms de diámetro, con todo ten menos cráteres cás súas lúas veciñas Pandora, Epimeteo e Xano. A partir da súa baixa densidade e albedo relativamente alto, pódese deducir que Prometeo é un corpo xeado moi poroso.

Prometeo actúa coma lúa pastor da parte interior do anel F. Imaxes recentes tomadas pola sonda Cassini amosa que a gravidade de Prometeo crea ondas e regueiros de material no anel F, coma se a lúa lle roubase algo de material ó anel. A órbita de Prometeo é caótica, coma consecuencia da resonancia orbital con Pandora. Os cambios máis apreciables ocorren aproximadamente cada 6,2 anos, cando a periapse de Pandora coincide coa apoapse de Prometeo, no momento en que as lúas se aproximan entre elas a uns 1400&nbsp;kms. Prometeo tamén está visiblemente perturbada por Atlas.

## Galería multimedia 

Ficheiro:Prometheus's effect on the F Ring.jpg|Prometeo arrastrando material do anel F.
Ficheiro:Prometheus tugging on F Ring PIA09909.jpg|Prometeo levantando ondas no anel F.
Ficheiro:Prometheus - Voyager 2.jpg|Imaxe da *Voyager 2* (25 de agosto de 1981).
Ficheiro:Prometheus 12-26-09a.jpg|Imaxe da *Cassini* que amosa unha superficie cuberta cun manto fino de material.
Ficheiro:PIA12593 Prometheus.jpg|Imaxe do 27 de xaneiro do 2010. A luz refractada dende Saturno, ilumina a cara *nocturna* da lúa.
Ficheiro:PIA12593 Prometheus2.jpg|A mesma imaxe pero máis brillante.
File:Prometheus collides with F ring PIA08397 ff025.ogv|Animación na que se pode ver a Prometeo colisionar co anel F, levantando un regueiro de material do anel. 12 segundos 107kbps
File:Prometheus F ring from PIA08262 fr25 twice.ogv|Animación na que se pode ve-las ondas que Prometeo causa no anel F. 5 seconds 48 kbps

## Notas 
## Véxase tamén 
### Outros artigos 
* Saturno
* Pandora

### Ligazóns externas 
* 
* Prometheus Profileat NASA's Solar System Exploration site 
* The Planetary Society: Prometheus
* 3-D imaxe en 3d de Prometeo
Tronco (anatomía)

En anatomía, o **tronco** ou **torso** é a parte central do corpo de varios animais (incluíndo o ser humano), de onde se proxectan a cabeza e os membros (superiores e inferiores ou, nos cuadrúpedes, anteriores e posteriores). Está subdividido na caixa torácica (ou tórax) e no abdome. Estas dúas partes (que internamente son a cavidade torácica e a cavidade abdominal) están separadas por un músculo, en forma de bóveda, chamado diafragma.

## Partes do tronco 
Tanto desde un punto de vista topográfico como funcional, o esqueleto do tronco organízase en columna vertebral, tórax e pelve:
* Columna vertebral
:Eixe fundamental do corpo, central e posterior.
* Tórax
:O tórax é a parte superior (ou anterior) do tronco, trátase dunha caixa elástica que vai da base do pescozo até o diafragma. A cavidade torácica alberga a maior parte do sistema respiratorio e o corazón, protexidos por unha armazón ósea que une o esterno á columna vertebral a través das costelas. Esta estrutura modifícase durante os movementos respiratorios grazas á acción dos músculos intercostais e do diafragma.
:O tórax está formado por:
:# A porción dorsal da columna vertebral, por detrás.
:# O esterno, diante e arriba, no centro.
:# As costelas, por detrás, diante e aos lados.
* Pelve
:Especie de receptáculo na parte inferior do tronco conformado por:
:# Os coxais
:# O sacro
:# O cóccix
:Os coxais da pelve son ademais a cintura pelviana que fixa os membros inferiores ao tronco, mentres que sacro e cóccix son o final da columna vertebral.

:Entre a pelve e o tórax encóntrase no individuo vivo o abdome, de paredes esencialmente musculares. Ao contrario da caixa torácica, o abdome non ten unha estrutura ósea, mais os órganos dos sistemas referidos están protexidos por un complexo de tecidos, entre os cales o máis importante é o peritoneo e varias camadas de músculos.

O tronco alberga os órganos do aparello cardiopulmonar (o corazón, os pulmóns e os grandes vasos), o mesmo que os órganos responsábeis da dixestión (o estómago, e o intestino) e as súas glándulas anexas (o fígado e o páncreas). Así mesmo, contén o aparello urinario (os riles e a vexiga) e o aparello reprodutor feminino (o útero, os ovarios e as trompas de Falopio).

Os límites son:

* Na parte superior. O plano do pescozo que forman os anacronios (dereito e esquerdo), o punto supraesternal e o punto da vértebra prominente ou espiñal.
* Na parte inferior. O plano das extremidades inferiores formado polo suco subglúteo e a parte máis baixa dos xenitais externos
* Aos lados. Sepárao das extremidades inferiores os planos que forman os anacronios, e os vértices internos da pirámide, formada á súa vez polo anacronio (vértice superior), o brazo (cara externa), o tórax (cara interna), a omoplata (cara posterior) e o peitoral (cara anterior).

O límite tóracoabdominal está formado polo plano que pasa pola apófise xifoide do esterno, a apófise espiñosa da 12D, e as arcadas costais.